Gisborno regionas

Gisborno regionas (, ) – regionas Naujojoje Zelandijoje, Šiaurės salos šiaurės rytuose. Administracinis centras – Gisbornas.

Iki 1989 m. Gisborno regionas buvo atskiras administracinis regionas, sudarytas iš 3 apskričių ir 1 miesto, bet po reformos visas regionas tapo pavaldus Gisborno miesto tarybai.


 Geografija 
Regionas apima Rytų kyšulį – toliausiai į rytus nutolusią Šiaurės salos dalį. Taip pat regiono sudėtyje yra didžioji dalis Rakumaros kalnų, Vaipaoa ir Matos upės. Iš šiaurės ir rytų regioną skalauja Ramusis vandenynas.

Skurdo įlanka rytiniame krante garsi tuo, kad 1769 m. čia išsilaipino pirmasis europietis – Džeimsas Kukas.

Dauguma teritorijos iškilusi virš 600 m, lygumų nedaug (upių slėniai ir siaura pakrantės žemuma). Seniau kraštas buvo miškingas, bet dabar dauguma miškų iškirsta – lygumose plyti pasėliai, kalvose – ganyklos.{{citBrit|Gisborne // unitary authority, New Zealand}

 Gyventojai 

2023 m. etninė sudėtis:„Aotearoa Data Explorer“. Statistics New Zealand. 
 europiečiai – 56,5 %
 maoriai – 54,8 %
 okeaniečiai – 5,6 %
 azijiečiai – 3,8 %
 išeiviai iš Vidurinių Rytų, lotynoamerikiečiai, afrikiečiai – 0,7 %

96,1 % gyventojų vartojo anglų kalbą, 16,9 % – maorių.

 Didžiausios gyvenvietės 

 Gisbornas – 37,7 tūkst. gyventojų (2022 m.)New Zealand, citypopulation.de
 Tolaga Bėjus – 0,9
 Ruatorija – 0,8
 Te Karaka – 0,5
 Tokomaru Bėjus – 0,5

 Šaltiniai 

Kategorija:Naujosios Zelandijos regionai